Vukovar

6. i 7. studenog posjetili smo Vukovar. Ujutro 6.11.2018. u 6,15 sati krenuli smo prema Vukovaru zajedno sa školom Jasenovac. Oko 13 sati došli smo u hostel Dubrovnik koji je smješten u krugu bivše Vojarne 204. brigade Hrvatske vojske Vukovar.

Tamo smo na početku imali dvije prezentacije. Nakon tih prezentacija krenuli smo u restoran Istra i tamo smo imali ručak. Nakon toga uputili smo se u svoje sobe. Odmah prvi dan imali smo razgledavanje oko hostela. Navečer smo imali druženje na brodu sa svim ostalim učenicima iz ostalih dijelova Hrvatske. Sljedeći dan krenuli smo u obilazak Vukovara. Prvo smo posjetili crkvu sv. Filipa i Jakova. Nakon toga smo krenuli prema Trpinjskoj cesti koja je dobila nadimak „Groblje tenkova“ zbog hrvatskih branitelja koji su pod vodstvom legendarnog heroja Blage Zadre na Trpinjskoj cesti uništili 30-tak tenkova i oklopnih vozila JNA i četnika koji su napadali Vukovar. Dalje smo krenuli prema „Memorijalnom groblju žrtava Domovinskog rata“. Na groblju smo zapalili svijeće i odali počast svim poginulim braniteljima Vukovara. Na groblju su izdvojena dva križa, jedan za najmlađu, a jedan za najstariju žrtvu Domovinskog rata. Nakon toga krenuli smo prema vukovarskoj bolnici. Unutar bolnice posjetili smo muzejsku izložbu Mjesto sjećanja- Vukovarska bolnica 1991.. Dalje smo krenuli prema Spomen domu i Masovnoj grobnici Ovčara. Na putu do Ovčare vidjeli smo kukuruzni put „Put spasa“. Kada smo završili s obilaskom Vukovara vratili smo se u hostel i krenuli prema podrumu gdje smo vidjeli prikaz nekadašnjeg koncentracijskog logora u Stajićevu i Bogdanovcima. Na kraju svega imali smo kviz znanja o Vukovaru i Domovinskom ratu te još jedno predavanje u vezi branitelja i mira. Tada smo krenuli prema svojim domovima.

Ovaj posjet nam je bio poseban i iznimno poučan. Jako nas je zanimala prošlost u vezi naše domovine. Nešto smo već znali o Domovinskom ratu i Vukovaru, ali smo još puno toga tamo naučili. Smatramo da bi sva djeca trebala posjetiti Vukovar kako se njegova važnost i žrtva nikada ne bi zaboravila. Trebamo biti zahvalni onima koji su se borili za nas i našu domovinu.

Hvala im!

Učenici 8. razreda